ПРОТОКОЛ № 12
от заседанието на Комисия по правни въпроси 
на Висшия съдебен съвет, проведено на 24 март 2014 г.

Днес, 24 март 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА								
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА									НЕЗАБРАВКА СТОЕВА
																
На заседанието присъства експертния сътрудник на комисията: Саша Харитонова –  директор дирекция “Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
-  Решение № 1688/17.03.2014 г. на Административен съд – София-град по жалба на Звездомир Василев Здравков срещу мълчалив отказ за предоставяне на достъп до обществена информация.

- Решение № 1751/18.03.2014 г. на Административен съд – София-град по жалба на Доротея Дачкова против решение за предоставяне на достъп до обществена информация.

Д Н Е В Е Н   Р Е Д:

1. ОТНОСНО: Писмо от Министерство на правосъдието относно необходимост от кадрово и финансово обезпечаване на дейността на Института по тютюни и тютюневите изделия /ИТТИ/ в с. Марково, Пловдивска област по извършване на експертизи във връзка с незаконно разпространяване на тютюн и тютюневи изделия в България. /има решение на КПВ от 10.03.2014 г./

КОМИСИЯТА ПО ПРАВНИ ВЪПРОСИ
Р Е Ш И:

1.1. Комисията се е произнесла с решение по протокол № 10/10.03.2014 г. и същото е изпратено на Министерство на правосъдието.

2. ОТНОСНО: Писмо от Националния институт на правосъдието относно прекратяване на договор за първоначално обучение с кандидата за младши прокурор Любомира Ангелова Вулджева.

КОМИСИЯТА ПО ПРАВНИ ВЪПРОСИ
Р Е Ш И:

	2.1. Предлага на Висшия съдебен съвет да даде съгласие да се прекрати договора за първоначално обучение с кандидата за младши прокурор в Районна прокуратура гр. Хасково - Любомира Ангелова Вулджева, на основание чл. 27, ал. 1, т. 2 от същия.
	2.2. Предлага на Висшия съдебен съвет да упълномощи представляващия ВСС да сключи споразумение с Националния институт на правосъдието и кандидата за младши прокурор Любомира Ангелова Вулджева за прекратяване на договора.
	Мотиви: Кандидатът за младши прокурор Любомира Ангелова Вулджева е участвала в конкурса за първоначално назначаване на длъжността „прокурор” в районните прокуратури. С решение на Висшия съдебен съвет по протокол № 8/20.02.2014 г., същата е назначена на длъжността „прокурор” в Районна прокуратура гр. Свиленград, на основание чл. 160, вр. чл. 186а, ал. 4 от ЗСВ и е встъпила в длъжност на 24.03.2014 г. Това обстоятелство е уважителна причина за отказване от обучението от страна на курсиста и за прекратяване на сключения между ВСС, НИП и кандидата за младши прокурор – Любомира Ангелова Вулджева договор по взаимно съгласие, на основание чл. 27, ал. 1, т. 2 от същия.
2.3. След встъпването в длъжност „прокурор” в РП-Свиленград, Любомира Ангелова Вулджева следва да премине задължителната първоначална квалификация по чл. 259 ЗСВ.

•	Забележка: Точката, с изключение на т. 2.3., да се включи като допълнителна в дневния ред за заседанието на ВСС на 27.03.2014 г.

3. ОТНОСНО: Писмо от Калин Калпакчиев – член на ВСС във връзка с обсъждане на предложения, касаещи непълнота на чл. 76 от Правилника за администрацията на съдилищата.
 
КОМИСИЯТА ПО ПРАВНИ ВЪПРОСИ
Р Е Ш И:

3.1. С решение по протокол № 10/10.03.2014 г. т. 11, Комисията е дала указания по прилагане разпоредбата на чл. 76 от ПАС по отношение на образуваните видове дела и същите са изпратени на органите на съдебната власт, за изпълнение.
3.2. Решението по протокол № 10/10.03.2014 г., т. 11 да се изпрати на Калин Калпакчиев – член на ВСС.
4. ОТНОСНО: Решение на Комисия „Професионална квалификация, информационни технологии и статистика” от 11.03.2014 г. относно предложение на председателя на РС-Дряново за привеждане на САС „Съдебно деловодство” в съответствие с чл. 76, ал. 1, т. 5 от Правилника за администрацията на съдилищата.

КОМИСИЯТА ПО ПРАВНИ ВЪПРОСИ
Р Е Ш И:

4.1. Комисията се е произнесла по предложението на председателя на РС-Дряново с решение по протокол № 10/10.03.2014 г., т. 6., като същото е изпратено на председателя.
4.2. Решението по протокол № 10/10.03.2014 г., т. 6 да се изпрати на Комисия „Професионална квалификация, информационни технологии и статистика”, за сведение.

5. ОТНОСНО: Жалба от Стела Шипковенска – съдия в РС-Шумен срещу разпореждане на ръководителя по изплащането на обезщетенията и помощите.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение жалбата на Стела Шипковенска – съдия в РС-Шумен срещу разпореждане на ръководителя по изплащането на обезщетенията и помощите, тъй като същата е адресирана до РУ „СО” на НОИ по компетентност.

6. ОТНОСНО: Писмо от Министерство на правосъдието относно решаване на проблеми, свързани със статута, организацията на дейността и възнагражденията на съдебните заседатели.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение писмото от Министерство на правосъдието относно решаване на проблеми, свързани със статута, организацията на дейността и възнагражденията на съдебните заседатели.
6.2. Да се изпрати отговор на Министерство на правосъдието, че има работни групи и ангажирани членове на Висшия съдебен съвет във връзка решаване на проблеми, свързани със статута, организацията на дейността и възнагражденията на съдебните заседатели.

7. ОТНОСНО: Проект на Споразумение между ВСС и СИБАНК ЕАД във връзка с гражданско дело № 65/2014 г. на СГС.

КОМИСИЯТА ПО ПРАВНИ ВЪПРОСИ
Р Е Ш И:

7.1. Да се поканят председателите на Районен съд и Окръжен съд гр. Бургас на заседанието на КПВ на 31.03.2014 г. в 15.00 ч. за уточняване проекта на Споразумение, във връзка с гражданско дело № 65/2014 г. на СГС.

8. ОТНОСНО: Писмо от Национална агенция за приходите относно посочване на банкови сметки в изпълнителни листове за разноски, направени в хода на досъдебното производство и платени от бюджета на Министерство на вътрешните работи, Агенция Митници и Държавна агенция „Национална сигурност”.

КОМИСИЯТА ПО ПРАВНИ ВЪПРОСИ
Р Е Ш И:

8.1. Обръща внимание на председателя на Районен съд гр. Котел, че банковите сметки на кредиторите не се вписват в изпълнителните листове. В мотивите на Тълкувателно решение № 4/11.02.2014 г. на Общо събрание на Наказателната колегия на Върховния касационен съд ясно се посочват органите, в чиято полза се присъждат разноските, направени в наказателните производства.

9. ОТНОСНО: Писмо от Национално бюро за контрол на специалните разузнавателни средства относно заповеди за утвърдени образци на регистри и правила за воденето им.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение писмото от Национално бюро за контрол на специалните разузнавателни средства относно заповеди за утвърдени образци на регистри и правила за воденето им.

10. ОТНОСНО: Писмо от Софийски адвокатски съвет с приета декларация във връзка с предложения и подготвен нов Наказателен кодекс.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение писмото на Софийски адвокатски съвет с приета декларация във връзка с предложения и подготвен нов Наказателен кодекс.
10.2. След обсъждане на проекта за Наказателен кодекс, становището на ВСС да се изпрати на Софийския адвокатски съвет.

11. ОТНОСНО: Решение на Комисия „Съдебна администрация” от 26.02.2014 г. относно становище от Районен съд гр. Монтана във връзка с приетия Правилник за администрацията на съдилищата.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение становището на Районен съд гр. Монтана във връзка с приетия Правилник за администрацията на съдилищата.

12. ОТНОСНО: Решение на КПУКИВИВСС от 17.03.2014 г. относно заповед № 511/27.02.2014 г. на Главния прокурор на РБългария.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение заповед № 511/27.02.2014 г. на Главния прокурор на РБългария.

13. ОТНОСНО: Решение на Комисия „Бюджет и финанси” от 19.03.2014 г. относно писмо на председателя на Военен съд гр. Варна за конкретни указания във връзка с уреждане на правните последици от закриването на съда.
КОМИСИЯТА ПО ПРАВНИ ВЪПРОСИ
Р Е Ш И:

13.1. Да се изготви становище по писмото на председателя на Военен съд гр. Варна – т. 1.

14. ОТНОСНО: Решение на Комисия „Бюджет и финанси” от 19.03.2014 г. относно писмо от Гергана Мантаркова – управляващ съдружник и директор на проекта от страна на Изпълнителя във връзка с презентация на тема „Въвеждане подхода на програмното бюджетиране в съдебната система”, за определяне на участници в мероприятието.

КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение писмото на Гергана Мантаркова – управляващ съдружник и директор на проекта от страна на Изпълнителя във връзка с презентация на тема „Въвеждане подхода на програмното бюджетиране в съдебната система”.

15. ОТНОСНО: Решение на Комисия „Международна дейност” от 19.03.2014 г. относно допълнителни въпроси /Схема за оценяване на съдебните системи – цикъл 2012-2014 г./ на ЕК за ефективност на правосъдието, изпратени от CEPEJ за изготвяне на отговори в срок до 25.03.2014 г.
КОМИСИЯТА ПО ПРАВНИ ВЪПРОСИ
Р Е Ш И:

15.1. Приема становището на Мартин Величков – старши експерт-юрисконсулт в дирекция „Правна” относно допълнителни въпроси /Схема за оценяване на съдебните системи – цикъл 2012-2014 г./ на ЕК за ефективност на правосъдието, изпратени от CEPEJ за изготвяне на отговори в срок до 25.03.2014 г.
15.2. Изпраща становището на Комисия „Международна дейност”, по компетентност.

16. ОТНОСНО: Решение на Комисия „Международна дейност” от 19.03.2014 г. относно публикувано второ издание на Информационното табло на ЕС в областта на правосъдието за 2014 г., което има за цел насърчаване на качеството, независимостта и ефективността на съдебните системи в ЕС.

КОМИСИЯТА ПО ПРАВНИ ВЪПРОСИ
Р Е Ш И:

16.1. Да се изпрати запитване до Комисия „Международна дейност” коя е отговорната институция за предоставяне на данните по фигура 1, 2 и 3 от Информационното табло на ЕС в областта на правосъдието за 2014 г.

17. ОТНОСНО: Решение на Комисия „Международна дейност” от 19.03.2014 г. относно писмо от Министерство на правосъдието с информация за предстояща експертна мисия на ЕК по МСО – 7-9 април 2014 г.
КОМИСИЯТА ПО ПРАВНИ ВЪПРОСИ
Р Е Ш И:

17.1. Приема за сведение решението на Комисия „Международна дейност” от 19.03.2014 г. във връзка с писмо на Министерство на правосъдието с информация за предстояща експертна мисия на ЕК по МСО – 7-9 април 2014 г.

18. ОТНОСНО: Решение № 3702/17.03.2014 г. по адм. дело № 16426/2013 г. по описа на Върховния административен съд по жалба на Красимир Йорданов Кирилов – съдия в СНС срещу решение на ВСС по протокол № 39/10.10.2013 г.

КОМИСИЯТА ПО ПРАВНИ ВЪПРОСИ
Р Е Ш И:

18.1. Приема за сведение Решение № 3702/17.03.2014 г. по адм. дело № 16426/2013 г. по описа на Върховния административен съд по жалба на Красимир Йорданов Кирилов – съдия в СНС срещу решение на ВСС по протокол № 39/10.10.2013 г.

ДОПЪЛНИТЕЛНИ ТОЧКИ:

19. ОТНОСНО:  Решение № 1688/17.03.2014 г. по адм. дело № 10777/2013 г. на Административен съд – София-град по жалба на Звездомир Василев Здравков срещу мълчалив отказ за предоставяне на достъп до обществена информация.

КОМИСИЯТА ПО ПРАВНИ ВЪПРОСИ
Р Е Ш И:

19.1. Приема за сведение Решение № 1688/17.03.2014 г. по адм. дело № 10777/2013 г. на Административен съд – София-град по жалба на Звездомир Василев Здравков срещу мълчалив отказ за предоставяне на достъп до обществена информация.

20. ОТНОСНО: Решение № 1751/18.03.2014 г. по адм. дело № 12160/2013 г. на Административен съд – София-град по жалба на Доротея Дачкова против решение за предоставяне на достъп до обществена информация.

КОМИСИЯТА ПО ПРАВНИ ВЪПРОСИ
Р Е Ш И:

20.1. Приема за сведение Решение № 1751/18.03.2014 г. по адм. дело № 12160/2013 г. на Административен съд – София-град по жалба на Доротея Дачкова против решение за предоставяне на достъп до обществена информация.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор дирекция “Правна”:
    			           С. Харитонова

Сътрудник на КПВ:
                               М. Георгиева